Аб правілах прыёму ў ВНУ, якія будуць дзейнічаць сёлета, расказала будучым абітурыентам раёна Алена Данілюк, намеснік начальніка аддзела адукацыі райвыканкама. Яна зазначыла, што будуць дзейнічаць правілы, якія былі зацверджаны ў 2006 годзе Указам Прэзідэнта краіны, са змяненнямі і дапаўненнямі мінулага года. Значных змяненняў сёлета не чакаецца. Яна нагадала, што прафесійна-псіхалагічная гутарка будзе праходзіць з 5 па 31 красавіка для тых, хто абраў факультэты дзяржаўнага права, эканомікі і права, журналістыкі, мытнай справы і г.д. (рэгістрацыя на яго доўжылася да 31 сакавіка).